text: шеткі қанда лейкоциттердің саны 109/л-ден төмен азаюын лейкопения дейді. пайда болу себептеріне қарай олар былай ажыратылады: 1. инфекциялық (іш сүзегі, тұмау, қызылша, қызамық, туберкулез, мерез, созылмалы сепсис, сарып, безгек ж. б.) лейкопениялар; 2. уыттық өндірістік (бензол, мұнай өнімдері, фторлық сутегі, күкірт ангидриді, үшнитротолуол, гидрохинон ж. б.) лейкопениялар; 3. дәрі-дәрмектік (амидопирин, сульфамидтік дәрілер, синтомицин, сынаптық, мышьяктық дәрілер, адриамицин, сарколизин, тиотэф ж. б. ісіктерді емдейтін дәрілер) лейкопениялар; 4. радиациялық (иондағыш сәулелер) лейкопениялар; 5. қан аурулары (созылмалы анемиялар, лейкоздар) кездеріндегі лейкопениялар; 6. кейбір эндокриндік аурулар (акромегалия, аддисон ауруы) кездеріндегі лейкопениялар; 7. жоғары нерв жүйесі әрекеттері бұзылғанда, шок пен коллапс кездеріндегі ж. б. лейкопениялар болады. олардың даму жолдарының негізінде мыналар болуы мүмкін: 1. сүйек кемігінде лейкопоездың тежелуі және лейкоциттердің өндірілуі, жетілуі, шеткі қанға шығуы бұзылуы; 2. антилейкоциттік антиденелердің түзілуіне және лейкоциттердің ыдырауына әкелетін аутоиммундық серпілістері; 3. лейкоциттердің өндірілуіне қажетті заттардың, витаминдердің олардың өндірілуінің бұзылуы; 4. олардың өндірілуінің нервтік және гуморалдық реттелуінің бұзылуы.